Mə́béndé mā émɔ wǎyi fəlan: 2Éyɔŋ ǒ kūs ólɔ̌ ó tɔ̄á mān Hébrēa, a yi wa syé mim̀bú mísaman, ḿbú zamgbála a ńtɔ̄á dzǎm kódō fīlí təge yân. 3Ngə́ á ngāsɔ́ étām, a yi kódō étām, ngə́ á ngābə́ bələ́ mīníngá, bân ǹgál bâyi kódō fīlí. 4Ngə́ ńtī wōē ńnye a ngávə́ nyé miníngá, miníngá á sɔ̄ nyé byé bân fám ngə́ bəngɔn, miníngá ai bɔ́n bâyi wóge ai ǹtí wābán émēn nyé á kə̄ə̄ fīlí étām. 5Dá ngə́ ólɔ̌ ó dzó nâ: "Madiŋ ǹtí wama, miníngá wama ai bɔ́n báma mǎyǐ kig kódō fīlí", 6ǹtí wōē a yi súbu ai nyé babi ai Zambá, a yi súbu ai nyé babi ai m̀bɛ́ ngə́ bītáŋ bí ḿbɛ́, eyɔ̌ŋ te ǹtí wóé ā yī nyé túb álɔ̄ ai ǹsɔŋ; a yi nyé syē á ńtīé ényiŋ.